Мемлекет басшысы Сауат Мыңбаевты қабылдады
"Мемлекет басшысы Сауат Мыңбаевты қабылдады" | "https://abai.kz/post/75746"
TITLE: Мемлекет басшысы Сауат Мыңбаевты қабылдады
URL: https://abai.kz/post/75746
META: "Мемлекет басшысы Сауат Мыңбаевты қабылдады" | "https://abai.kz/post/75746"
DATE: 29.08.2018
AUTHOR(s): Abai.kz
TOTAL WORDS: 116
TEXT: Мемлекет басшысы «ҚазМұнайГаз» ҰК» АҚ басқармасының төрағасы Сауат Мыңбаевты қабылдады, - деп хабарлайды Абай-ақпарат Ақорданың баспасөз қызметіне сілтеме жасап. Кездесу барысында Қазақстан Президентіне ұлттық компанияның бірінші жартыжылдықтағы қызметінің негізгі қорытындылары мен алдағы жоспарлары жөнінде мәлімделді. Нұрсұлтан Назарбаев «ҚазМұнайГаз» акционерлік қоғамының мұнай-газ жобаларының бәріне атсалысатын ірі өндіріс холдингтердің бірі екенін атап өтіп, энергетика секторын одан әрі дамыту үшін компанияның әлеуетін пайдалану қажеттігі туралы айтты. – Бүгінде «ҚазМұнайГаз» белгілі бір даму деңгейіне жетті және құрылымды оңтайландыруды, технологиялық үдерістерді цифрландыруды, IPO-ға шығуға әзірлік барысын қамтитын трансформация кезеңін бастан өткеруде, – деді Қазақстан Президенті. Сауат Мыңбаев Мемлекет басшысына компания табысына әсер ететін энергия ресурстарының әлемдік бағасының мұнай нарығындағы ахуал жөнінде баяндады. Елбасы кездесу қорытындысы бойынша бірқатар нақты тапсырма берді. Abai.kz
